Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Pinged Iisraeli põhjapiiril on viimase 48 tunniga süvenenud.
Iisraeli Õhujõud tegid ühe tõsiseima õhurünnaku
Iraani ja Süüria objektide pihta riigi põhjanaabri juures.
Peaminister Netanyahu naasis eile ajalooliselt visiidilt Tšaadi,
kus riigijuhid leppisid kokku
kahepoolsete diplomaatiliste suhete taastamises.
Kolmas eraldis Qatari abiraha peaks jõudma Gazasse,
vaatamata Iisraeli-Gaza piiritaral jätkuvale palestiinlaste vägivallale.
Pinged Iisraeli põhjapiiril on viimase 48 tunniga süvenenud.
Iisraeli Õhujõud tegid ühe tõsiseima õhurünnaku
Iraani ja Süüria objektide pihta riigi põhjanaabri juures.
Olukord halvenes pühapäeva hommikul,
kui väidetav Iisraeli õhurünnak tabas Iraani objekte Lõuna-Süürias.
Süüria armeeallika teatel, keda tsiteeris riiklik uudistetoimetus SANA,
"Tõrjus Süüria õhukaitse Iisraeli õhurünnaku riigi lõunaosas
ega lasknud sel ühtki eesmärki täita."
IDF esindusest ei õnnestunud kohe kommentaari saada,
kuid veidi hiljem, vahetult enne Tšaadist koju sõitmist,
kordas peaminister Netanyahu Jeruusalemma poliitikat
rünnata Iraani baasideloomist Süürias
ja kõiki, kes püüavad Iisraelile kahju teha.
Meie alaline poliitika on rünnata Iraani baaside loomist Süürias
ja kõiki, kes püüavad meile kahju teha.
See poliitika ei muutu siis, kui olen Iisraelis, ega siis,
kui olen ajaloolisel visiidil Tšaadis. See on alaline.
Mõni tund pärast Iisraeli väidetavat rünnakut
tulistati Süüriast maa-maa tüüpi rakett Iisraeli-poolse Golani põhjaossa.
IDF esinduse sõnul tõrjus Iron Dome'i õhutõrjesüsteem raketi.
Armeeallika sõnul tulistas Iron Dome
saabuva raketi pihta mitu laengut,
mis tähendab, et keskmaarakett
kandis ligi pooletonnist lõhkepead.
Allikas rõhutas sedagi, et raketirünnakut peeti
Süürias asuvate Iraani vägede tahtlikuks katseks
kahjustada Iisraeli elanikke ajal, mil Iisraeli puhkajad külastasid
mõne päeva eest avatud Hermoni mäe suusakuurorti.
Seepärast otsustati Hermoni kuurort pärast olukorra analüüsimist sulgeda.
Seni pole Golani elanikele mingeid eriinstruktsioone edastatud.
Kuigi eile õhtul valitses pingeline vaikus,
käivitasid Iisraeli Õhujõud kell 1 öösel võimsa pommirünnaku
Iraani objektide vastu Süürias.
IDF-i ametliku avalduse järgi hävitati lõhkemoonaladusid,
üks Damaskuse lennujaama lähedal asunud objekt, luureobjekt
ja armee treeninglaager,
mis kõik kuulusid Iraani Revolutsioonikaarti Qudsi vägedele.
IDF lisas, et Iisraeli õhurünnaku ajal
tulistas Süüria välja kümneid maa-õhk tüüpi rakette,
vaatamata hoiatustele seda vältida. Vastuseks ründasid Iisraeli Õhujõud
mitmeid Süüria Õhujõudude kaitsepatareisid.
Iisraeli armee toonitas,
et jätkab otsustavat tegevust Iraani baaside loomise vastu Süürias
ning hoiatas Süüria režiimi Iisraeli ründamise eest
ja mitte lubada ka teistel seda teha,
kuna IDF peab Süüria režiimi vastutavaks Süürias toimuva eest.
Vastuseks Iisraeli rünnakule teatas Süüria riiklik uudistetoimetus,
et Iisraeli rünnak tehti Liibanoni õhuruumist
ning ka Galilea maakitsuselt ja Galilea järve piirkonnast.
Raporti järgi
peatasid Süüria õhutõrjepatareid rünnaku 100-protsendiliselt,
erinevalt eelmisest, kus tõrjuti vaid 90 % rakettidest.
TV7 sai IDF-ilt videomaterjali, mis on vastuolus Süüria raportiga
ja näitab selgelt edukaid tabamusi nii Iraani kui Süüria objektide pihta.
Lisaks väitis Londonis baseeruv Süüria Inimõiguste Vaatlusühendus,
et Iisraeli pommitamises hukkus vähemalt 11 režiimi vägede sõdurit.
Süürlastest tunnistajate kinnitusel
kuuldi öösel Damaskuses valje plahvatusi.
Oluline on ka märkida,
et ühel Damaskusesse teel olnud Iraani lennukil
paluti tagasi Teherani pöörduda.
Lisaks ütles Iraani Õhujõudude ülem hommikul vastuseks
Iisraeli rünnakutele Iraani objektide pihta Süürias,
et Islamivabariik ei suuda oodata, mil saab Iisraeli lahingus hävitada.
Teherani riigitelevisiooni veebilehel tsiteeriti brigaadikindral Nasirzadeh't:
"Õhujõududes teenivad noored on valmis ja ootavad kannatamatult,
et saaksid sionistliku režiimiga sõdida ja selle maa pealt kaotada."
Teisel teemal -
Peaminister Netanyahu naasis eile ajalooliselt visiidilt Tšaadi,
kus jõuti president Idriss Debyga kokkuleppele
taastada pärast 50-aastast pausi kahepoolsed diplomaatilised suhted.
Visiit ja ametlik teadaanne, mis kõlas ühisel pressikonverentsil,
on verstapostiks Netanyahu viimase aja poliitikas
leida uusi liitlasi arenevate riikide hulgast,
kes on seni joondunud ÜROs ja teistes organites palestiinlastega.
Mul on au olla esimene Iisraeli peaminister,
kes teie kaunist riiki külastab.
See on ajalooline visiit, mis järgneb teisele ajaloolisele visiidile.
Käisite kahe kuu eest Iisraelis.
Nüüd olen mina esmakordselt Tšaadis.
Olen siin, et taastada ametlikult meie diplomaatilised suhted.
See on meie jaoks oluline,
et Tšaad on moslemienamusega riik,
kes tahab Iisraeliga sõber olla.
Neid riike on teisigi, kuid Aafrikas on see eriti oluline.
Ja meie tahame olla sõbrad ka teiste Aafrika riikidega.
Mul on hea meel, et teised järgivad teie eeskuju.
Taastatud suhete osana nimetas Netanyahu mitmeid valdkondi
kus püütakse koostööd teha.
Me võime palju koos ära teha.
Arutasime, kuidas tõhustada koostööd kõigis valdkondades,
alustades julgeolekuga,
kuid ka põllumajanduses, toidu, vee, energia ja tervishoiu vallas
ning mitmes teises vallas.
Usun, et see koostöö ehitab parema, ohutuma ja õitsvama tuleviku
mõlemale rahvale.
Pressikonverentsi lõpus ja Netanyahu Iisraeli naasmise eel
allkirjastasid juhid mitu lepingut.
Teisel teemal -
Kolmas eraldis Qatari abiraha peaks jõudma Gazasse.
Qatari Gaza saadiku Muhammad al-Amadi sõnul
toimub kolmas abirahaülekanne Iisraeli loal nädala teisel poolel.
Erinevalt kahest eelmisest, mis toodi kohale sularahakohvrites,
edastatakse järgmised 15 mlj USD teisel meetodil.
On oluline märkida,
et kolmas osa Qatari abiraha viibis vägivalla tõttu Gaza-Iisraeli piiril.
Iisraeli ametnikud ei soovinud teemat kommenteerida,
kuid abiraha eraldatakse Hamasi valitsetavasse sektorisse ajal,
mil jätkub vägivald.
Reedel protestis mitmes kohas Iisraeli-Gaza piiritaral
ca 14 000 palestiinlast. Nad loopisid IDF vägede pihta kive,
granaate ja lõhkekehi, ning veeretasid põlevaid autokumme.
IDF vastas palestiinlaste vägivallale mässuohjevahendite ja snaipritulega.
Iisraeli vägede seas vigastusi ja kahju ei esinenud.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri